Alain Juppé

Dr **Alain Juppé** (15. August 1945 z Mont-de-Marsan, ìn da Landes) ìsch a frànzeescher Politiker vu dr Gaullistischa Streemung.
Ar hàt sina politischa Kàrriar ànna 1976 mìt em Jacques Chirac ààgfànga. Ar ìsch mehrmols Minischter gsìì vu 1986 bis 2012, sogàr dr Premier Ministre vum Frànkrìch vu 1995 bis 1997, wo dr Jacques Chirac Präsidant gsìì ìsch.

Ar ìsch aui Maire vu Bordeaux zitter 1995, üsser a Unterbrachung ìn sina politischa Funktiona zwìscha 2004 un 2006.

## Jugend
Dr Alain Juppé ìsch dr Suhn vu dr Marie Darroze un vum Robert Juppé, wo Büüra ìn da Landes gsìì sìn.

Ar hàt ìm Lycée „Victor-Duruy“ z Mont-de-Marsan (Landes) gstudiart. Ar ìsch a begàbter Schüeler gsìì; ar hàt àn'ma Wettbewerb a Priis fer Làtiinisch un Griachisch bikumma un ar hàt ànna 1962 dr Baccalauréat (Abitur) bstànda. Ar ìsch dernoh ìn Prepa-Klàssa ìm pàrisser Lycée „Louis-le-Grand“ gànga, fer ànna 1964 ìn d „École Normale Supérieure“ (ENS) geh, wo-n'r ànna 1967 a Àgregation ìm Bereich vu klàssischa Literàtür bstànda hàt. Noh dam hàt'r noch ìm „Instituts d’études politiques“ (IEP) ànna 1968 un ìn dr „École nationale d’administration“ (ENA) vu 1970 bis 1972 gstudiart.

## Politischa Kàrriar
Dr Alain Juppé ìsch ìn stààtliga Funktiona un ìn lokàla Màdàta ìn sinera Gegend tätigt gsìì. Ar hàt aui a wìchtiga Rolla ìn dr rachtsorientiarta Pàrtei RPR, speeter UMP, gspìelt.
* 1984-1986: Mìtglìed vum Europäischa Pàrlamant
* 20. März 1986 – 10. Mai 1988: Spracher vu dr Regiarung un Hüsshàltsminischter ìn dr 2. Regiarung vum Jacques Chirac
* 2. Àwrìl 1986 - 14. Mai 1988 un 23. Juni 1988 - 1. Àwrìl 1993: Àbgeordneter ìn dr Nàtionalversàmmlung fer Pàris (18. Bezirk)
* 1988-1994: Generalsekretär der Rassemblement pour la République
* 31. März 1993 – 11. Mai 1995: Üssaminischter (affaires étrangères) ìn dr Regiarung vum Édouard Balladur
* 4. November 1994 – 6. Juli 1997: Präsidant vum RPR (Rassemblement pour la République)
* 17. Mai 1995 – 2. Juni 1997: 15. Premier ministre vum Frànkrìch, ìn sinera 1. un 2. Regiarunga mìt em Präsidant Jacques Chirac
* 12. Juni 1997 – 30. Septamber 2004: Àbgeordneter fer s Département Gironde (2. Bezirk). Gwählt àm 1. Juni 1997 Wìder gwählt àm 16. Juni 2002.
* 17. November 2002 – 16. Juli 2004: Präsidant vu dr UMP

Gega 2004 ìsch'r waga-n'era Àffar um illegàla Pàrteifinanziarung schwar verurteilt worra. Àm 30. Janner 2004 hàt'r a Strof vu 10 Johr ohna politischa Funktion bikumma. Àm 1. Dezember 2004 ìsch dia Strof vu 10 Johr uf numma noch viarzeh Monet ohna politischa Funktion kumma.
:* 2004-2005: Lehrer ìn dr ENA vu Montréal (Québec, Kanada)

* 18. Mai 2007 – 18. Juni 2007: Stààtsminischter, Umwaltschutzminischter, ministre du Développement et de l'Aménagement durables (Umwalt), ìn dr 1. Regiarung vum François Fillon
* 14. November 2010 – 27. Hornung 2011: Stààtsminischter, ministre de la Défense et des Anciens combattants (Militär), ìn dr 3. Regiarung vum François Fillon
* 27. Hornung 2011 – 10. Mai 2012: Stààtsminischter, ministre des Affaires étrangères et européennes (Üsserpolitik), ìn dr 3. Regiarung vum François Fillon
* Zitter em 18. Àwrìl 2014: Präsidant vum Kommunàlverbànd vu Bordeaux
* 1995-2004 un wìder vum 8. Oktower 2006 àb: Maire vu Bordeaux

## Privàtlawa
Àm 30. Juni 1965 hàt'r d Christine Leblond ghirota; ar hàt mìt'ra a Suhn (Laurent, 1967) un a Tochter (Marion, 1973) bikumma. Noh ìhra Scheidung hàt dr Alain Juppé àm 29. Àwrìl 1993 d Journalischta Isabelle Legrand-Bodin ghirota; ar hàt mìt'ra a Tochter (Clara, 1995) bikumma.

## Biacher
* „La tentation de Venise“, Alain Juppé, éditions Grasset, 1993
* „Montesquieu, le moderne“, Alain Juppé, Perrin, 1999
* „Entre nous“, Alain Juppé , Nil éditions , 1996
* „Entre quatre z’yeux“, Alain Juppé un Serge July, Grasset, 2001
* „France, mon pays, Lettres d’un voyageur“, Alain Juppé, Robert Laffont, 2006
* „Je ne mangerai plus de cerises en hiver...“, Plon, 2009
* „La politique telle qu’elle meurt de ne pas être“, Unterhàltung mìt em Michel Rocard gfiahrt dur dr Bernard Guetta, JC Lattès, 2011

## Externa Links

## Referanz